**აჭარის ავტონომიური რესპუბლიკის ტურიზმისა და კურორტების დეპარტამენტის საშუალოვადიანი სამოქმედო გეგმა**

**(2016-2019 წლები)**

# აჭარის ავტონომიური რესპუბლიკის ტურიზმისა და კურორტების დეპარტამენტი

## პრიორიტეტი : ტურიზმის განვითარების ხელშეწყობა

**პრიორიტეტის დასაბუთება**

ტურიზმისა და კურორტების დეპარტამენტის 2016-2019 წლების საშუალოვადიანი პრიორიტეტი ტურიზმის განვითარების ხელშეწყობაა, რაც გულისხმობს ტურიზმისა და კურორტების სფეროში ეფექტური პოლიტიკის გატარებას და რეგიონის ტურიზმისა და კურორტების განვითარების ხელშეწყობას, რეგიონის ტურისტული შესაძლებლობების გამოვლენას, ტურისტული პროდუქტების გამრავალფეროვნებას და რეგიონის ცნობადობის გაზრდას საერთაშორისო და შიდა ბაზარზე, ურთიერთთანამშრომლობითა და ინოვატორული ინიციატივებით პარტნიორებისა და დაინტერესებული პირების დახმარებას ხარისხის სტანდარტის ამაღლებაში.

**პრიორიტეტის საშუალოვადიანი მიზანი:**

* აჭარის ავტონომიური რესპუბლიკის ადმინისტრაციულ ტერიტორიაზე ტურიზმისა და კურორტების სფეროში ერთიანი სახელმწიფო პოლიტიკის გატარება;
* რეგიონის ტურისტული პროდუქტების განვითარება და მომსახურების ხარისხის ამაღლება;
* რეგიონის, როგორც ტურისტული დანიშნულების ადგილის ცნობადობის ამაღლება;
* ადგილობრივი და უცხოელი ტურისტების რაოდენობის გაზრდა.

**ძირითადი სამოქმედო გეგმა:**

დეპარტამენტი, საშუალოვადიანი პრიორიტეტის ფარგლებში 2016-2019 წლებში განახორციელებს **3 პროგრამას:**

1. **ტურიზმისა და კურორტების სფეროს მართვა და დარგის ეფექტიანი განვითარების ხელშეწყობა;**
2. **აჭარის ტურისტული მარკეტინგი ადგილობრივ და საერთაშორისო ბაზარზე;**
3. **ტურისტული პროდუქტებისა და სერვისების განვითარება.**

**პროგრამა (1): ტურიზმისა და კურორტების სფეროს მართვა და დარგის ეფექტიანი განვითარების ხელშეწყობა**

**განხორციელების ვადები:** 2016-2019 წლები

**პროგრამის ბიუჯეტი:**

|  |  |  |  |  |  |
| --- | --- | --- | --- | --- | --- |
| დასახელება | სულ | 2016 წელი | 2017 წელი | 2018 წელი | 2019 წელი |
| აჭარის ა/რ ბიუჯეტი | 4 744 000 | 1 186 000 | 1 186 000 | 1 186 000 | 1 186 000 |
| სულ ბიუჯეტი: | 4 744 000 | 1 186 000 | 1 186 000 | 1 186 000 | 1 186 000 |

**პროგრამის მიზანი:**

* აჭარის ავტონომიური რესპუბლიკის ადმინისტრაციულ ტერიტორიაზე ტურიზმისა და კურორტების სფეროში ერთიანი პოლიტიკის გატარება და დარგის საჭიროებებზე მორგებული გადაწყვეტილებების მიღება.

**პროგრამის აღწერა:**

* ქვეყანაში ტურიზმისა და კურორტების სფეროს ერთიანი სახელმწიფო პოლიტიკის ფორმირებასა და განხორციელებაში მონაწილეობა;
* ტურიზმისა და კურორტების სფეროებში განსახორციელებელი პროგრამების შესრულების კოორდინაცია და მართვა. რეგიონში დარგის განვითარებასთან დაკავშირებული გადაწყვეტილებების მისაღებად საჭირო მონაცემების მოგროვება და ანალიზი.
* დარგის განვითარებასთან დაკავშირებული ინფორმაციის ანალიზის საფუძველზე რეკომენდაციების მომზადება დარგობრივი პოლიტიკის შემუშავების ან მასში ცვლილებების შეტანისათვის.
* ტურიზმის დეპარტამენტის ორგანიზაციული ეფექტიანობის ამაღლება.

**პროგრამის მოსალოდნელი (საბოლოო) შედეგი:**

* აჭარის ავტონომიური რესპუბლიკის ადმინისტრაციულ ტერიტორიაზე ტურიზმისა და კურორტების სფეროში გატარებულია ერთიანი სახელმწიო პოლიტიკა;
* ტურიზმის სფეროში გაუმჯობესებულია კერძო და საჯარო სექტორებს შორის თანამშრომლობა;
* შემუშავებულია და წარმატებით ხორციელდება დარგის წარმომომადგენლების მონაწილეობით და კვლევის შედეგებზე დაყრდნობით შექმნილი რეგიონის ტურიზმის განვითარების კონცეფცია.

**პროგრამა (2): აჭარის ტურისტული მარკეტინგი ადგილობრივ და საერთაშორისო ბაზარზე**

**განხორციელების ვადები:** 2016-2019 წლები

**პროგრამის ბიუჯეტი:**

|  |  |  |  |  |  |
| --- | --- | --- | --- | --- | --- |
| დასახელება | სულ | 2016 წელი | 2017 წელი | 2018 წელი | 2019 წელი |
| აჭარის ა/რ ბიუჯეტი | 11 400 000 | 2 850 000 | 2 850 000 | 2 850 000 | 2 850 000 |
| სულ ბიუჯეტი: | 11 400 000 | 2 850 000 | 2 850 000 | 2 850 000 | 2 850 000 |

**პროგრამის მიზანი:**

* რეგიონის, როგორც ტურისტული დანიშნულების ადგილის ცნობადობის ამაღლება.

**პროგრამის აღწერა:**

* რეგიონის ტურისტული პოტენციალის პოპულარიზაცია ქვეყნის შიდა და საერთაშორისო ბაზარზე;
* პირდაპირი სარეკლამო კამპანიების წარმოება მიზნობრივ ბაზრებზე (თურქეთში, პოლონეთში, ბელორუსიაში, უკრაინაში, აზერბაიჯანში, სომხეთში, ისრაელში, ყაზახეთში და ლიტვაში);
* საერთაშორისო ბაზრობა-გამოფენებში მონაწილეობა;
* სარეკლამო-საინფორმაციო პროდუქციის მომზადება და გავრცელება; სარეკლამო-საინფორმაციო ტურების ორგანიზება;
* ონლაინ-მარკეტინგული ღონისძიების განხორციელება;

**პროგრამის მოსალოდნელი (საბოლოო) შედეგი:**

* გაზრდილია ადგილობრივი და უცხოელი ტურისტების რაოდენობა.

**პროგრამა (3): ტურისტული პროდუქტებისა და სერვისების განვითარება**

**განხორციელების ვადები:** 2016-2019 წლები

**პროგრამის ბიუჯეტი:**

|  |  |  |  |  |  |
| --- | --- | --- | --- | --- | --- |
| დასახელება | სულ | 2016 წელი | 2017 წელი | 2018 წელი | 2019 წელი |
| აჭარის ა/რ ბიუჯეტი | 3 956 000 | 989 000 | 989 000 | 989 000 | 989 000 |
| მომსახურების გაწევიდან მიღებული შემოსავლები | 720 000 | 170 000 | 180 000 | 180 000 | 190 000 |
| სულ ბიუჯეტი: | 4 676 000 | 1 159 000 | 1 169 000 | 1 169 000 | 1 179 000 |

**პროგრამის მიზანი:**

* რეგიონის ტურისტული პროდუქტების განვითარება და მომსახურების ხარისხის ამაღლება.

**პროგრამის აღწერა:**

პროგრამის ფარგლებში მოხდება:

* რეგიონში არსებული ტურისტული პროდუქტების განვითარება და ახალი პროდუქტების შექმნა.
* ტურიზმის დარგში დასაქმებულთა კვალიფიკაციის განვითარება და ტურიზმის შესახებ საზოგადოებრივი ცნობიერების ამაღლება (ტრენინგები).
* ტურისტული მომსახურების ხარისხის გაუმჯობესება.
* სრულყოფილი ინფორმაციითა და ხარისხიანი მომსახურებით ტურისტების უზრუნველყოფა.

**პროგრამის მოსალოდნელი (საბოლოო) შედეგი:**

* რეგიონში გაუმჯობესებულია ტურისტული სერვისების ხარისხი;
* რეგიონში განვითარებულია არსებული ტურისტული პროდუქტები, ასევე შექმნილია ახალი ტურისტული პროდუქტები.